આ સેમિનારનો મુખ્ય વિષય હતો ‘‘બોર્ડનું પેપર શી રીતે લખાય?’’ એ વિષય વિદ્યાર્થીઓને સારી રીતે સમજાવી શકાય તેના માટે સભ્યો દ્વારા ધોરણ-૧૦ના વિજ્ઞાનના સો માર્કના પેપરને લખવામાં આવ્યું હતું. જેમાં પ્રશ્ન શી રીતે શરુ કરવો, રજૂઆત કેવી રીતે કરવી ? અક્ષરોનું મહત્વ, પ્રશ્નની મુદ્દાસર રજૂઆત જેવા નાના નાના મુદ્દાઓને આવરી લેવામાં આવ્યા હતા. સ્પંદન ટ્રસ્ટના મેમ્બર ઊર્વી કગથરા કે જેઓ ધોરણ-૧૦ બોર્ડમાં ટોપર રહી ચૂક્યા છે. તેમના દ્વારા આ તમામ મુદ્દાઓને સચોટ રીતે સમજાવવામાં આવ્યું હતું.